 Ике бертуганның чәчәк кебек чагында гомерләре өзелсен әле...

	Бу һәлакәт бөтен авылны тетрәндерде. Ике бертуганның чәчәк кебек чагында гомере өзелсен әле... Эльвира һәм Эльмира Сәйфиеваларны соңгы юлга озатырга килгән кешеләр авыл урамына сыймады хәтта. Эльвира белән Эльмира – Мамадыш районы, Түбән Яке авылы кызлары. Әти-әниләре Фәнил бе­лән Фирдәүсәнең ике бөртек бә­хете иде алар. 	 Эльвира үзенең йөр­гән егете, аның дусты һәм сең­лесе белән Казанга баралар. Башкалада кунак булалар, Алабугага кайтышлый әби­ләренең хәлен белеп чыгарга дип авылга керәләр. Башта әтисе ягыннан әбисендә кунак булалар, аннары әнисе ягыннан әби­сенә юл тоталар. Мунча кергәч, кабат юлга чыгалар. Башта рульдәге егете янына Эльвира утырса, китәр юлда, бу урынга дус егете күчеп утыра. Апалы-сеңелле кызлар артка утырып, сөйләшеп барырга була. Соңгы аралашу миз­гел­ләре шул буласын кем уйлаган бит... 
	Гөлгенә ШИҺАПОВА	
Ватаным Татарстан

	№ 44 | 28.03.2015	


